Golden Gate zubia

Golden Gate Zubia AEBetako Kalifornia estatuan dagoen zubi ezaguna da, San Frantziskoko penintsulako iparraldea eta Maringo konderriaren hegoaldea lotzen dituena. "Golden Gate" zubia eraikita dagoen itsasartearen izena ere bada, eta izena Konstantinoplako itsasartetik jasotzen du, horrek ere Urrezko Atea izena baitu, Europa eta Asia lotzen baitzituen.

Golden Gate Zubia San Frantziskoko zubirik ospetsuena da, handiena ez den arren, Bay Bridge bide nagusia baita.

Lehen Mundu Gerraren ondorengo lehen hamarkadan, errepidezko trafikoa San Frantziskoko Badia inguruan zazpikoiztu zen, eta beraz, ferry sistema ez zen halako hazkuntzari etrantzuna emateko gai izan. Zubi eseki gisan katalogatua, 1933 eta 1937 bitartean eraikia, 1280 metroko gutxi gorabeherako luzera du eta 227 metroko altuerako bi dorretatik zintzilik dago. Sei bideko galtzada bat du (hiru norantza bakoitzean), eta oinezko eta txirrindularientzako bide babestuak ere bai. Zubiak, kanalaren alde batetik bestera, inguruaren garapenerako behar den energiaren zati handi bat garraiatzen du elektraindar garraio sarean eta erregai garraioetan. Bere egituraren azpian, 67 metroko altuera uzten du itsasontziak badiatik igaro daitezen. Golden Gate Zubia bere garaiko ingeniaritza lanik handiena izan zen. Azkar margotu zen, Ozeano Bareak zubiaren egituran eragindako herdoiltze azkarra eragozteko.

Historia 
Zubiaren eraikuntza 1933ko urtarrilak 5ean hasi zen, Franklin Delano Roosevelt presidenteak abiatutako Works Projects Administration (WPA) lan publiko programapean, lanpostu funts federalen laguntzaz, Depresio Handiaren eraginak apaltzeko. Egitasmoaren ingeniari nagusia Joseph Strauss izan zen. 1937ko apirilean amaitu zen, eta maiatzaren 27ko goizeko 6etan oinezkoentzako ireki zen (errepide bidezko trafikoari zabaldua izan zenean inauguratu zen, biharamunean). Hasierako lanak garai hartako 35 milioi dolarreko kostua izan zuen.

Munduko Zazpi Mirari Berriak 
Zubia Munduko Zazpi Mirari Berrien aukeraketako hautagaietako bat izan zen. Finalean sartu zen.

Erreferentziak

Kanpo estekak 
 Webgune ofiziala, zubitik ibilaldi birtualarekin

Zubi esekiak
Ameriketako Estatu Batuetako zubiak
San Frantziskoko (Kalifornia) eraikinak
1937ko zubiak
Art Déco